Codru-Moma-montaro

La Codru-Moma-montaro [kodru moma] estas parto de la Apuseni-montaro en la okcidenta Rumanio. Ĝi apartenas al la Okcident-Rumaniaj Karpatoj. La plej alta loko estas la pinto Vârful Pleșu, 1 112 metrojn alta.

La montaro situas sur la limo inter la distrikto Arad kaj la distrikto Bihor. Ĝi etendiĝas de nord-okcidento al sud-oriento kaj estas ĉ. 60 km longa kaj 10–20 km larĝa.

La grandaj trafikvojoj ĉirkaŭiras la montaron. Nord-oriente, tra la valo de Crișul Negru, preterpasas la nacia vojo DN 76 (Oradea–Beiuș–Ștei–Vârfurile–Brad). Sud-okcidente, tra la valo de Crișul Alb, pasas la nacia vojo DN 79A (Ineu–Sebiș–Gurahonț–Vârfurile) kaj la fervojo de Ineu al Gurahonț.

Kategorio:Montaroj en Rumanio